ก็อตเซเวน

ก็อตเซเวน (; ) เป็นกลุ่มศิลปินดนตรีชายจากเกาหลีใต้ สังกัดค่ายเจวายพีเอนเตอร์เทนเมนต์ ประกอบไปด้วยสมาชิกจำนวน 7 คน คือ เจบี, มาร์ก, แจ็กสัน, จินย็อง, ย็องแจ, แบมแบม และยูกย็อม เปิดตัวครั้งแรกในเดือนมกราคม พ.ศ. 2557 กับอีพีชื่อ "ก็อตอิต ?" ซึ่งขึ้นสูงสุดที่อันดับที่ 2 บน กาออนอัลบั้มชาร์ต และอันดับที่ 1 บนชาร์ต "บิลบอร์ด" เวิลด์อัลบั้มชาร์ต กลุ่มได้รับความสนใจจากการแสดงบนเวทีของพวกเขา ซึ่งรวมถึงองค์ประกอบศิลปะการต่อสู้แบบทริกกิง (martial arts tricking) ที่ทำให้กลุ่มกลายเป็นที่รู้จัก

เจบีและจินยองได้เดบิวต์ในละครเรื่อง ทะยานสู่ฝัน บัลลังก์แห่งดาว Dream High 2 ทางช่อง KBS และมีซิงเกิลแรก "Bounce"

รายการเรียลลิตี้ทางช่องเอ็มเน็ต แบมแบม มาร์ค แจ็คสัน และยูคยอมได้ออกรายการในอีพีที่ 4 ซึ่งออนแอร์ในวันที่ 6 กันยายน

เมื่อวันที่ 16 มกราคม ปี พ.ศ. 2557 วงก็อตเซเวนได้เปิดตัวด้วยมินิอัลบั้มแรกชื่อ "ก็อตอิต?" กับเพลง "เกิลส์เกิลส์เกิลส์"

ต่อมาเดือนมิถุนายน ปี พ.ศ. 2557 ได้ปล่อยมินิอัลบั้มที่ 2 ชื่อ "ก็อตเลิฟ" โดยมีเพลง "เอ" เป็นเพลงไทเทิล

ปลายปี พ.ศ. 2557 ก็อตเซเวนเซ็นสัญญากับโซนี่ มิวสิคเอนเทอร์เทนเมนต์เจแปน และได้เข้าสู่ตลาดญี่ปุ่นเพื่อเปิดตัวซิงเกิลภาษาญี่ปุ่น "อะราวนด์เดอะเวิลด์"

เมื่อ 18 พฤศจิกายน พ.ศ. 2557 พวกเขากลับมาที่เกาหลีใต้เพื่อออกสตูดิโออัลบั้มชื่อ "ไอเดนทิฟาย" ซึ่งเป็นอัลบั้มเต็มอัลบั้มแรกของวงก็อตเซเวน โดยมีเพลงไทเทิลชื่อ "สต็อปสต็อปอิต"

ในปี พ.ศ. 2558 ก็อตเซเวนเปิดตัวมินิอัลบั้มที่สามชื่อ "จัสต์ไรต์" และมีเพลงไทเทิล "จัสต์ไรต์" ชื่อเดียวกับชื่ออัลบั้ม ซึ่งเป็นเพลงที่ให้กำลังใจผู้ที่ฟังเพลง พร้อมทั้งมีแนวคิดเพลงและเสื้อผ้าที่แสดงให้เห็นความน่ารักสดใสขี้เล่นของสมาชิกในวง

เมื่อ 30 กันยายน พ.ศ. 2558 ได้ออกมินิอัลบั้มที่สี่ชื่อ "แมด" โดยมีเพลง "อิฟยูดู" เป็นเพลงไทเทิล และเป็นอัลบั้มแรกที่มีปรับภาพลักษณ์มาเป็นหนุ่มเท่และดูโตขึ้น

ซิงเกิลเดี่ยวที่ประสบความสำเร็จมากที่สุดในการตอบรับเชิงพาณิชย์ คือ เพลง "จัสต์ไรต์"

ในปี พ.ศ. 2559 กลุ่มได้ออกสตูดิโออัลบั้มเป็นภาษาญี่ปุ่นชื่อว่า "โมริกัตเตโยะ" เปิดตัวที่อันดับที่ 3 บนออริคอนอัลบั้มชาร์ต

เมื่อ 21 มีนาคม พ.ศ. 2559 พวกเขาปล่อยมินิอัลบั้มที่ห้าชื่อ "" ซึ่งมีเพลง "ฟลาย" เป็นเพลงไทเทิล

เมื่อ 27 กันยายน พ.ศ. 2559 ได้ออกสตูดิโออัลบั้มชุดที่สองชื่อ "" ซึ่งมีเพลง "ฮาร์ดแคร์รี" เป็นเพลงไทเทิล

ในเดือนมีนาคม พ.ศ. 2560 มิวสิกวิดีโอเพลง "จัสต์ไรต์ (เพลง)" มียอดการชมผ่านยูทูบเกิน 100 ล้านครั้ง ทำให้ก็อตเซเวนเป็นกลุ่มดนตรีชายของเจวายพีเอนเตอร์เทนเมนต์กลุ่มแรกที่ได้ความสำเร็จครั้งนี้

เมื่อวันที่ 13 มีนาคม พ.ศ. 2560 ปล่อยมินิอัลบั้มที่หกชื่อ "" โดยมีเพลงไทเทิล "เนเวอร์เอฟเวอร์" เป็นเพลงโฆษณาประชาสัมพันธ์ อัลบั้มนี้นับเป็นครั้งที่สามและเป็นอัลบั้มสุดท้ายของชุด "ไฟลต์ล็อก"

เมื่อ 10 ตุลาคม พ.ศ. 2560 ได้ปล่อยมินิอัลบั้มที่ มีชื่อว่า "เซเวนฟอร์เซเวน" ซึ่งมีแนวคิดเกี่ยวกับมิตรภาพของทั้ง 7 คน และความเป็นอันหนึ่งอันเดียวกันของทีม ซึ่งเรื่องราวในมิวสิกวิดีโอของเพลง "ยูอาร์" ซึ่งเป็นเพลงไทเทิล เป็นการเล่าถึงที่ความเป็นมาของวง จนมารวมกันเป็น 7 คน โดยแต่ละคนจะมีสร้อยที่มีจี้เป็นทรงสามเหลี่ยมที่เมื่อนำมาต่อกันจะได้เป็นรูปเจ็ดเหลี่ยม ซึ่งเป็นสัญลักษณ์ของวงก็อตเซเวน นอกจากนี้ ในอัลบั้มมีทั้งหมด 7 เพลง และเป็นการกลับมาในรอบ 7 เดือน

12 มีนาคม พ.ศ. 2561 ก็อตเซเวนกลับมาอีกครั้งพร้อมกับมินิอัลบั้ม "อายส์ออนยู" และเพลงไทเทิล "ลุก" ที่เจบีมีส่วนร่วมในการเขียนเนื้อเพลงด้วย ก่อนหน้าการปล่อยอัลบัมเต็ม มีการปล่อยมิวสิกวิดีโอสั้น ๆ ของเพลง "วันแอนด์โอนลียู" ที่ได้ฮโยลิน อดีตสมาชิกวงซิสตาร์มาร่วมร้องด้วย

17 กันยายน พ.ศ. 2561 ก็อตเซเวนได้ปล่อยอัลบั้มเต็ม "พรีเซนต์ยู" และเพลงไทเทิล "ลัลลาบาย" ซึ่งได้ปล่อยมิวสิกวิดีโอสำหรับเพลงเดี่ยวของตนเองในช่วงวันที่ 7–13 กันยายน พ.ศ. 2561